Royal Rumble

Το Ρόγιαλ Ραμπλ (Royal Rumble) (ελεύθερη μετάφραση: βασιλική βοή) είναι ετήσιο σόου που διοργανώνεται από την εταιρεία πάλης WWE, το οποίο οφείλει το όνομα του στο κύριο γεγονός του, τον αγώνα Royal Rumble.

Τι είναι το Royal Rumble

Ο αγώνας Royal Rumble αποτελείται συνήθως από 30 παλαιστές, οι οποίοι παλεύουν περίπου μία ώρα με σκοπό να βγάλουν ο ένας τον άλλο από το τρίτο σχοινί του ρινγκ. Δεν υπάρχει άλλος τρόπος να αποκλειστεί κάποιος, αφού αν βγει εκτός ρινγκ και δεν έχει πέσει πάνω από το τρίτο σχοινί, μπορεί να επανέλθει στον αγώνα. Ο νικητής έχει δικαίωμα να διεκδικήσει το Παγκόσμιο Πρωτάθλημα Βαρέων Βαρών WWE.

Ιστορία

Το πρώτο Ραμπλ έγινε το 1988 και συνεχίζεται μέχρι σήμερα με μεγάλη επιτυχία. Πάντα διεξάγεται τον Ιανουάριο, όντας το πρώτο Pay Per View της χρονιάς για το WWE, οδηγώντας στο μεγαλύτερο γεγονός της εταιρείας, την WrestleMania, που είναι δύο περίπου μήνες μετά. Για πολλούς θεωρείται το ίδιο σπουδαίο με την WrestleMania, και αυτά τα δύο Pay Per View, μαζί με τα SummerSlam και Survivor Series, είναι τα πιο ιστορικά P.P.V., γνωστά και ως WWE's Big Four P.P.V.'s

Εκτός από αγώνα 30 ατόμων, που είναι ο τελευταίος της βραδιάς, στο πρόγραμμα υπάρχουν και αγώνες για τον μεγάλο και τους υπόλοιπους τίτλους, αλλά και αγώνες χωρίς διεκδίκηση τίτλου. Ο νικητής του 2018 είναι ο Σίνσκε Νακαμούρα και του 2019 ο Σεθ Ρόλινς

Ρεκόρ

 Το 1988, στο πρώτο Ρόγιαλ Ραμπλ αγώνα συμμετείχαν 20 παλαιστές, οι λιγότεροι σε τέτοιον αγώνα. 

 Το 2018 συμμετείχαν 50 παλαιστές, αριθμός ρεκόρ, αφού δεν καθιερώθηκε και ήταν μόνο για την συγκεκριμένη χρονιά. 

 Πολυνίκης σε τέτοιον αγώνα είναι ο Στιβ Όστιν με 3 φορές (1997-1998, 2001). Από 2 φορές έχουν νικήσει οι Χαλκ Χόγκαν, Σον Μάικλς, Τζον Σίνα, Τριπλ Έιτς, Ράντυ Όρτον και Μπατίστα.

 Περισσότερη ώρα μέσα στο ρινγκ σε τέτοιο αγώνα, έχει μείνει ο Ρέι Μυστέριο το 2006, όταν κατάφερε να νικήσει μπαίνοντας δεύτερος. Έμεινε 1 ώρα, 2 λεπτά και 12 δευτ.

 Μόλις ένα δευτερόλεπτο έμεινε στο ρινγκ, ο Σαντίνο Μαρέλα το 2009, αρνητικό ρεκόρ χρόνου σπάζοντας το ρεκόρ του Γουόρλορντ 3 δευτερόλεπτα.

 Περισσότερους παλαιστές μέσα σε έναν αγώνα έχει αποκλείσει ο Ρόμαν Ρέινς, σύνολο 12 σπάζοντας το ρεκόρ του Κέιν σύνολο 11.

 Γενικότερα τους περισσότερους αποκλεισμούς, σε 12 συμμετοχές του σε τέτοιον αγώνα, έχει ο Κέιν, με 44 αποκλεισμούς.

 Τις περισσότερες συμμετοχές έχει ο Κέιν, συνολικά 19.

Νικητές ανά χρονιά
ΧρονιάΗμερομηνίαΝικητής# ΕίσοδοςRoyal Rumble 198824 ΙανουαρίουΤζιμ ΝτάγκανRoyal Rumble 198915 ΙανουαρίουΜπιγκ Τζον ΣταντRoyal Rumble 199021 ΙανουαρίουΧαλκ ΧόγκανRoyal Rumble 199119 ΙανουαρίουΧαλκ ΧόγκανRoyal Rumble 199219 ΙανουαρίουΡικ ΦλερRoyal Rumble 199324 ΙανουαρίουΓιοκοζούναRoyal Rumble 199422 ΙανουαρίουΜπρετ ΧαρτΛεξ ΛούγκερRoyal Rumble 199522 ΙανουαρίουΣον ΜάικλςRoyal Rumble 199621 ΙανουαρίουΣον ΜάικλςRoyal Rumble 199719 ΙανουαρίουΣτιβ ΌστινRoyal Rumble 199818 ΙανουαρίουΣτιβ ΌστινRoyal Rumble 199924 ΙανουαρίουΒινς ΜακμάνRoyal Rumble 200023 ΙανουαρίουΡοκRoyal Rumble 200121 ΙανουαρίουΣτιβ ΌστινRoyal Rumble 200220 ΙανουαρίουΤριπλ ΈιτςRoyal Rumble 200319 ΙανουαρίουΜπροκ ΛέσναρRoyal Rumble 200425 ΙανουαρίουΚρις ΜπενουάRoyal Rumble 200530 ΙανουαρίουΜπατίσταRoyal Rumble 200629 ΙανουαρίουΡέι ΜυστέριοRoyal Rumble 200728 ΙανουαρίουΑντερτέικερRoyal Rumble 200827 ΙανουαρίουΤζον ΣίναRoyal Rumble 200925 ΙανουαρίουΡάντυ ΌρτονRoyal Rumble 201031 ΙανουαρίουΕτζ29Royal Rumble 201130 ΙανουαρίουΑλμπέρτο Ντελ Ρίο38Royal Rumble 201229 ΙανουαρίουΣέιμους22Royal Rumble 201327 ΙανουαρίουΤζον Σίνα19Royal Rumble 201426 ΙανουαρίουΜπατίστα28Royal Rumble 201525 ΙανουαρίουΡόμαν Ρέινς19Royal Rumble 201624 ΙανουαρίουΤριπλ Έιτς30Royal Rumble 201729 ΙανουαρίουΡάντυ Όρτον23201828 ΙανΣίνσκε Νακαμούρα14201927 ΙανΣεθ Ρολλινς10202026 ΙανΝτρου Μάκινταιρ16202131 ΙανΕτζ1202229 ΙανΜπρόκ Λέσναρ30

Παραπομπές

Κατηγορία:Επαγγελματική Πάλη